
CONSILIUL LOCAL AL MUNICIPIULUI


        S I G H I Ş O A R A

H O T Ă R Â R E A   NR. 180





       din 27 octombrie 2011

privind asocierea Municipiului Sighişoara cu Fundaţia Mihai Eminescu Trust

  Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de asociere a Municipiului Sighişoara cu Fundaţia Mihai Eminescu Trust;
Având în vedere adresa nr. 801/05.10.2011, înregistrată la Municipiul Sighişoara sub nr. 20088/06.10.2011, prin care, Fundaţia Mihai Eminescu Trust cu sediul în Municipiul Sighişoara, str. Cojocarilor, nr. 10, solicită asocierea cu Municipiul Sighişoara în vederea continuării şi dezvoltării proiectului de restaurare şi amenajare a Turnului Cojocarilor, ca spaţiu public educaţional şi expoziţional; 

Având în vedere că Turnul Cojocarilor, care face parte din Ansamblul Fortificaţiilor din Cetatea Sighişoara – monument istoric, este închiriat de către Fundaţia Mihai Eminescu Trust, în baza contractului de închiriere nr. 216/2008, aşa cum a fost modificat prin actul adiţional nr. 1/2008 şi această fundaţie a realizat, în perioada octombrie 2008 – mai 2011, prima etapă a proiectului de restaurare şi amenajare a turnului, care a constat în elaborarea proiectului tehnic şi efectuarea investiţiilor şi operaţiunilor de conservare şi reabilitare funcţională, pentru a asigura valorificarea optimă a calităţii şi potenţialului  Turnului Cojocarilor;

Având în vedere faptul că, în a doua etapă a proiectului de restaurare şi amenajare a Turnului Cojocarilor, Fundaţia Mihai Eminescu Trust intenţionează să amenajeze acest turn ca spaţiu expoziţional şi educaţional, contribuind astfel la punerea în valoare a monumentelor istorice, promovarea culturii şi turismului sighişorean;

Având în vedere prevederile Legii nr. 422/2001 privind protejarea monumentelor istorice, republicată, cu modificările şi completările ulterioare;

Având în vedere prevederile Legii nr. 50/1991, republicată, privind autorizarea executării lucrărilor de construcţie, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;      

          Având în vedere Raportul de specialitate comun al Arhitectului şef şi al Direcţiei Administrarea Patrimoniului, prin care se propune asocierea în participaţiune a Municipiului Sighişoara cu Fundaţia Mihai Eminescu Trust, în vederea continuării şi dezvoltării proiectului de restaurare şi amenajare a Turnului Cojocarilor, ca spaţiu public educaţional şi expoziţional, îndeplinindu-se prevederile legale;

  Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c” şi ,,e’’şi (7) lit. ,,a’’, art . 45 (3) şi 115 (1) lit. ,,b’’ din Legea nr. 215/2001, Legea Administraţiei Publice Locale, republicată, cu modificările şi completările ulterioare;
                                            

H O T Ă R Ă Ş T E:
Art.1. Se aprobă asocierea în participaţiune a Municipiului Sighişoara cu Fundaţia Mihai Eminescu Trust, cu sediul în Municipiul Sighişoara, str. Cojocarilor, nr. 10, în vederea continuării şi dezvoltării proiectului de restaurare şi amenajare a Turnului Cojocarilor, ca spaţiu public educaţional şi expoziţional.
Durata asocierii va fi de 25 (douăzecişicinci) ani, cu posibilităţi de prelungire.

Art.2. Asocierea în participaţiune se va realiza astfel:

Municipiul Sighişoara va pune la dispoziţia Fundaţiei Mihai Eminescu Trust,  Turnul Cojocarilor, situat în str. Cojocarilor,  nr. 10, înscris în C.F. 51170 (provenită din conversia de pe hârtie a C.F. nr. 11753), sub nr. top. 91, 91-C1, nr. cad. 1960, compus din turn, cu suprafaţa construită de 16 mp., suprafaţa construită desfăşurată de 32 mp. şi suprafaţa de teren construită de 16 mp.

Fundaţia Mihai Eminescu Trust va continua şi dezvolta proiectul de restaurare şi amenajare a Turnului Cojocarilor, ca spaţiu public educaţional şi expoziţional, contribuind astfel la punerea în valoare a monumentelor istorice, promovarea culturii şi turismului sighişorean.
Art.3. Celelalte condiţii în care se va realiza asocierea, drepturile şi obligaţiile părţilor vor fi stabilite prin contractul de asociere în participaţiune, care va fi supus spre aprobare Consiliului local.

Art.4. Prezenta hotărâre se va comunica Fundaţiei Mihai Eminescu Trust, cu sediul în Municipiul Sighişoara, str. Cojocarilor, nr. 10.
Art.5. Primarul municipiului, aparatul de specialitate al acestuia şi Fundaţia Mihai Eminescu Trust se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 16 voturi pentru şi o abţinere )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică ;

1 ex. Fundaţia Mihai Eminescu Trust

11 ex.FA/FM

